# Richard Kilty

Richard Kilty (Stockton-on-Tees, 1989ko irailaren 2a) 60 metro, 100 metro eta 200 metroetan parte hartzen duen esprinter britainiarra da. 60 metroko zein erreleboetan espezialistatzat jota, Munduko eta Europako txapeldun bikoitza ohia da 60 metroetan Pista Estalian, eta zilarrezko domina lortu zuen bai Munduko Atletismo Txapelketan, bai 2020ko Udako Olinpiar Jokoetan erreleboko kide gisa. Hala ere, bere kide Chijindu Ujahren dopin kasuaren ondorioz, domina hau itzuli behar izan zuen.
Kiltyk dominak irabazi ditu txapelketa nagusi guztietan, mundu mailako zilarrezko dominak barne, 2019ko Munduko Txapelketako finaletan eta 2021eko Olinpiar Jokoetan. Kilty barneko eta kanpoko txapelketa garrantzitsu guztietan dominak irabazi dituen atleta britainiar bakanetako bat da, hala nola Commonwealtheko Jokoetan eta Europako Atletismo Txapelketan erreleboko lasterkari gisa, urrea barne, Europako eta Munduko Indoor-ean, 60 metroko espezialista gisa... Historiako esprinter britainiar arrakastatsuenetako bat bihurtuz.
Banakako hiru probetan bere marka pertsonalak 6,49 segundo, 10,01 segundo eta 20,34 segundo dira, hurrenez hurren. 2014ko Munduko, eta 2015eko eta 2017ko Europako Indoor 60 metroko txapelduna da. Britainia Handiko abiadura proben titulu nazional ugari ere lortu zituen, besteak beste, Erresuma Batuko junior 100 metroko txapelduna eta bi aldiz English Schools 100 metroko txapeldun nazionala, Northfield School eta Sports College-n egin zituen urteetan. Britainia Handiko kluben mailan Gateshead Harriers ordezkatzen du.
"The Teesside Tornado" ezizenez Britainia Handian lehen postuan sailkatu zen 200m-etan 23 urte azpiko kategorian 2011n 20,53 segundoko denborarekin. 2011ko Europako Atletismoko U23 Txapelketan zilarrezko domina irabazi zuen 4×100 metroko erreleboan. Kilty Britainia Handiko atletismo taldetik kanpo geratu zen Londresko 2012ko Udako Olinpiar Jokoetarako, sailkatze-arauak bete zituen arren. 100 metroko marka pertsonala 10.10 (haizerik gabe) egin zuen 2013ko abuztuan Hexham-en (Erresuma Batua) Europako Atletismoko txapelketa batean. 2016ko eta 2020ko Udako Olinpiar Jokoetan ere hartu zuen parte. Azken honetan zilarrezko domina lortu zuen 4x100m-ko proban.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | 4x100m |
| 2024 | Paris Frantzia | 03 ! | 4x100m |
| Munduko txapelketak ||||
| Urtea | Lekua | Domina | Proba |
| 2019 | Doha Qatar | 02 ! | 4x100m |
| Munduko Txapelketak (Indoor) ||||
| Urtea | Lekua | Domina | Proba |
| 2014 | Sopot Polonia | 01 ! | 60m |
| Europako Txapelketak ||||
| Urtea | Lekua | Domina | Proba |
| 2014 | Zurich Suitza | 01 ! | 4x100m |
| Europako Txapelketak (Indoor) ||||
| Urtea | Lekua | Domina | Proba |
| 2015 | Praga Txekiar Errepublika | 01 ! | 60m |
| 2017 | Belgrad Serbia | 01 ! | 60m |
| Europako txapelketak (Sub23) ||||
| Urtea | Lekua | Domina | Proba |
| 2011 | Ostrava Txekiar Errepublika | 02 ! | 4x100m |
| Commonwealth Jokoak ||||
| Urtea | Lekua | Domina | Proba |
| 2018 | Gold Coast Australia | 01 ! | 4x100m |
| 2014 | Glasgow Eskozia | 02 ! | 4x100m |
| Munduko Errelebo txapelketak ||||
| Urtea | Lekua | Domina | Proba |
| 2014 | Nassau Bahamak | 03 ! | 4x100m |

## Erreferentziak

* ↑ «Athlete Profile» www.thepowerof10.info (Noiz kontsultatua: 2022-02-07).
* ↑ (Ingelesez) Bruce, Lindsay. (2011-04-08). «Stockton sprinter coached by Linford Christie» TeessideLive (Noiz kontsultatua: 2022-02-07).

## Kanpo estekak

* Datuak: Q9310299
* Multimedia: Richard Kilty / Q9310299